Conferința online „Provocări și perspective în cercetarea doctorală”  Facultatea de Istorie a UB
În perioada 22-23 ianuarie 2021, Școala Doctorală a Facultății de Istorie din cadrul Universității din București organizează conferința Provocări și perspective în cercetarea doctorală. Evenimentul se va desfășura pe platforma Google Meet începând cu ora 10:00 și își propune să ofere, prin studiile și materialele tinerilor cercetători doctoranzi, o imagine de perspectivă a cercetării doctorale în științele umaniste și, cu precădere, în istorie. 

Conferința se adresează doctoranzilor, profesorilor, cercetătorilor, studenților și masteranzilor din  domeniul studiilor umaniste, dar și publicului interesat de evoluția ultimelor cercetări din domeniul istoriei.

Evenimentul șiințific este structurat pe 8 secțiuni, după cum urmează:  
· Preistorie, Antichitate, Ev mediu; 
· Între medieval și modern; 
· Cultură și civilizație în secolul al XX-lea; 
· Putere, ideologie, cultură în România contemporană; 
· Istorie modernă, Societate și cultură în lumea modernă; 
· Societate și cultură în lumea modernă; 
· Noi perspective asupra lumii contemporane; 
· Relațiile internaționale în perioada contemporană. 
Participarea, deschisă tuturor persoanelor interesate de subiect

În prima zi a conferinței, cuvântul de inaugurare va fi rostit de către prof. univ. dr. Viorel Panaite, directorul Școlii Doctorale a Facultății de Istorie, și de către conf. univ. dr. Florentina Nițu, decanul Facultății de Istorie a Universității din București. 
De asemenea, la deschiderea evenimentului va participa și prof. univ.dr. Virgil Băran, directorul Consiliului Studiilor Universitare de Doctorat al UB. Programul integral al conferinței poate fi consultat în documentul disponibil aici. 
Persoanele care doresc să asiste, în calitate de audient, sunt rugate să completeze acest formular de participare, în care să ofere organizatorilor informații cu privire la secțiunea la care ar dori să asiste, pentru a primi, ulterior link-ul de acces.
Mai multe informații despre activitățile desfășurate de Școala Doctorală a Facultății de Istorie din cadrul Universității din București sunt disponibile atât pe pagina de Facebook, cât și pe site-ul Facultății. 
Școala Doctorală a Facultății de Istorie a UB oferă studii doctorale în domeniul istorie, pe următoarele arii de specializare: Istorie antică şi arheologie; Studii medievale.Istoria ideilor și mentalităţilor; Istorie modernă și contemporană; Istoria relaţiilor internaţionale; Istorie economică și socială.

